Nafarroako Parlamentuko Mahaiak, 2018ko martxoaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, jakitekoa zer egoeratan dagoen irakaskuntza publikoaren garapena indartzeko neurriei buruzko negoziazioa Hezkuntzako Mahai Sektorialean.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko martxoaren 19an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerra talde parlamentarioko foru parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuko Hezkuntzako kontseilariak hurrengo Osoko Bilkuran erantzun dezan:

Gobernuaren programa-akordioan jasota dator Nafarroan irakaskuntza publikoa bultzatzeko konpromisoa. Hartara, zenbait neurri ezartzen dira; esate baterako, murrizketak indargabetzea eta irakasleen lan-baldintzak eta egonkortasuna hobetzea.

Hezkuntzako Mahai Sektorialean zertan da irakaskuntza publikoaren garapena indartzeko neurriei buruzko negoziazioa, programa-akordioa garatzearen esparruan eta Nafarroako irakaskuntza publikoaren kalitatea hobetzeko hitzarmen berri bati begira?

Iruñean, 2018ko martxoren 19an

Foru parlamentaria: Marisa de Simón Caballero